Diari Oficial de la Generalitat Valenciana


Sumari del DOGV 9099, del 03-06-2021 (2021/6196)

RESOLUCIÓ d'1 de juny de 2021, de la Direcció Gerència de l'Autoritat de Transport Metropolità de València, per la qual es modifica la Resolució de 20 de març de 2020, del Consell d'Administració de l'Autoritat de Transport Metropolità de València, per la qual s'aproven les tarifes i títols de transport de coordinació o d'integració i d'altres títols propietat de l'Autoritat de Transport Metropolità de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9099

Data del DOGV
:   03-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6196


Data del document
:   01-06-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * política de transports

RESOLUCIÓ d'1 de juny de 2021, de la Direcció Gerència de l'Autoritat de Transport Metropolità de València, per la qual es modifica la Resolució de 20 de març de 2020, del Consell d'Administració de l'Autoritat de Transport Metropolità de València, per la qual s'aproven les tarifes i títols de transport de coordinació o d'integració i d'altres títols propietat de l'Autoritat de Transport Metropolità de València. [2021/6196]  
L'Estatut d'Autonomia de la Comunitat Valenciana aprovat per Llei orgànica 5/1982 d'1 de juliol (modificada per l'LO 1/2006, de 10 d'abril) atribueix a la Generalitat, en el seu article 49.15, la competència exclusiva en matèria de transport terrestre dins de la Comunitat Valenciana.  
Per part seua, la Llei 6/2011, d'1 d'abril, de la Generalitat, de mobilitat de la Comunitat Valenciana, en el seu article 39.1, encàrrec a l'Administració la fixació de tarifes màximes aplicades als títols de transport propis dels operadors de serveis públics de la seua competència.  
Per l'article 90.1 de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, es crea l'Autoritat de Transport Metropolità de València, d'ara en avant ATMV, com a organisme autònom de la Generalitat, adscrit a la conselleria competent en matèria de transport, a fi d'exercir, en l'àmbit territorial de l'organisme, les competències en matèria de transport públic regular de viatgers de la Generalitat i les dels municipis que li deleguen les seues competències en matèria de transport públic, atribuint-li, entre altres, les funcions de disseny i aprovació del règim tarifari i les relatives a informació a l'usuari, publicitat i qualitat dels serveis, en virtut dels apartats 5.e i 5.h de l'article 90 d'aquesta llei.  
  
Així mateix, l'article 2.e del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, indica que una de les funcions de l'ATMV és la relativa al disseny, l'aprovació i la gestió del règim tarifari dels serveis de transport de la seua competència. Al seu torn segons l'article 8.1.c del mateix text correspon al Consell d'Administració aprovar el règim tarifari dels serveis de transport públic regular de viatgers.  
  
L'ATMV va assumir la competència relativa al disseny, l'aprovació i la gestió del règim tarifari dels serveis de transport de la seua competència amb data d'efectes d'1 de gener de 2019, mitjançant acord del seu Consell d'Administració de 23 d'octubre de 2018.  
Pel que respecta a les tarifes aplicables als títols de transport de coordinació o d'integració propietat de l'ATMV, mitjançant Resolució de 20 de març de 2020, del Consell d'Administració de l'Autoritat de Transport Metropolità de València, per la qual s'aproven les tarifes i títols de transport de coordinació o d'integració i d'altres títols propietat de l'ATMV (DOGV 30.03.2020) es va donar nova redacció a les prescripcions de l'Ordre 3/2018, de 14 de març, incloses les següents modificacions:  
En primer lloc, es va habilitar el transbord entre línies de Metrobús als posseïdors del bo transbord AB afavorint així la mobilitat transversal dins de l'àrea metropolitana de València.  
En segon lloc, amb la finalitat de dotar de major publicitat i transparència als títols i les seues condicions d'utilització es va introduir la definició dels diferents títols de coordinació o d'integració i d'altres títols propietat de l'ATMV amb caràcter exegètic.  
En tercer lloc, es va procedir a la inclusió de dos nous títols, un denominat «Títol esdeveniments» i un altre denominat «Títol temporalitat».  
En quart lloc, es va incloure en l'apartat quart la possibilitat que el Consell d'Administració de l'ATMV aprovara reduccions ocasionals totals o parcials respecte del preu dels diferents títols regulats en la mencionada resolució, així com de les condicions d'ús d'aquests títols, en esdeveniments organitzats per la mateixa ATMV en el marc del compliment dels seus fins fundacionals, per raons associades a mesures puntuals de foment i conscienciació ciutadana de la mobilitat sostenible, per col·laboració ciutadana en projectes pilot o en fase de prova liderats per l'ATMV o en esdeveniments que implicaren reducció significativa de trànsit rodat en determinats àmbits a fi de facilitar la mobilitat mitjançant el transport públic.  
En cinqué i últim lloc es va rebaixar la tarifa aplicable a la venda del suport personalitzat passant de 5 a 4 euros i mantenint la tarifa d'enviament a domicili d'1 ?.  
Posteriorment es va dictar la Resolució de 25 de febrer de 2021, del Consell d'Administració de l'Autoritat de Transport Metropolità de València, per la qual es modifica la Resolució de 20 de març de 2020, del Consell d'Administració de l'Autoritat de Transport Metropolità de València, per la qual s'aproven les tarifes i títols de transport de coordinació o d'integració i d'altres títols propietat de l'Autoritat de Transport Metropolità de València (DOGV 26.02.2021), amb la finalitat d'incloure les característiques i regulació de dos nous títols denominats Bo 10 Metrobús i Abonament Violeta, aquest últim dirigit a les víctimes de violència de gènere en el marc d'una política general de suport de la Generalitat a aquestes persones. Així mateix, amb la finalitat de fomentar la intermodalitat, la mobilitat transversal en l'àrea metropolitana i la integració de les diferents maneres de transport es va incloure també l'habilitació del títol Bo Transbord existent per a les combinacions zonals B, C, D, BC, CD, ABC, BCD i ABCD, complementat així l'oferta actual per a les zones A i AB. Finalment es va aprofitar per a ampliar el temps de transbord dels títols de coordinació d'una zona a 60 minuts i eliminar el títol Bo Marxant Exprés per ser d'import superior a la nova oferta de títols que es van posar en marxa.  
Dos dels objectius que pretén aconseguir l'Autoritat de Transport Metropolità de València són la millora de la velocitat comercial de la xarxa de Metrobús i la reducció de l'ús de diners en efectiu a bord de l'autobús, mètode de pagament majoritàriament emprat pels usuaris d'aquest. Per aquest motiu es va ampliar a través de l'última Resolució de 25 de febrer de 2021 el ventall de títols multiviatge posats a la disposició dels usuaris usuals dels serveis de Metrobús. Ara, mitjançant la present resolució, es pretén posar en marxa un títol que replica el bitllet senzill comprat a bord i que està principalment dirigit als usuaris esporàdics o casuals, completant d'aquesta manera l'oferta per a totes les tipologies d'usuaris. La diferència respecte al bitllet senzill actual radica en el fet que el codi QR substitueix al format paper i que la compra es pot realitzar en qualsevol moment abans de pujar al mateix mitjançant una aplicació mòbil.  
En exercici de la potestat tarifària atribuïda per l'article 90.5.e de la Llei 13/2016, de 29 de desembre i per l'article 2.e del Decret 81/2017, de 23 de juny, del Consell, amb l'acord previ del Consell d'Administració de l'ATMV en sessió de 25 de maig de 2021, resolc:  
  
Primer. Objecte  
Modificar la Resolució de 20 de març de 2020, del Consell d'Administració de l'Autoritat de Transport Metropolità de València, per la qual s'aproven les tarifes i títols de transport de coordinació o d'integració i d'altres títols propietat de l'ATMV, i queden els annexos I i II segons es detalla en els annexos de la present resolució.  
  
Segon. Producció d'efectes  
La present Resolució produirà efectes l'1 de juny de 2021, deixant sense efectes els annexos objecte de modificació de la Resolució de 20 de març de 2020, del Consell d'Administració de l'Autoritat de Transport Metropolità de València, per la qual s'aproven les tarifes i títols de transport de coordinació o d'integració i d'altres títols propietat de l'Autoritat de Transport Metropolità de València.  
  
Contra la present resolució, que exhaureix la via administrativa, podrà interposar-se un recurs potestatiu de reposició davant del Consell d'Administració de l'ATMV en el termini d'un mes a comptar des de l'endemà de la seua publicació, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Havent transcorregut aquest termini, únicament podrà interposar-se recurs contenciós administratiu, regulat en la Llei 29/1998, de 13 de juliol, reguladora de la jurisdicció contenciosa administratiu, sense perjudici, si escau, de la procedència del recurs extraordinari de revisió d'acord amb el que estableixen els articles 125 i 126 de la Llei 39/2015, d'1 d'octubre, del procediment administratiu comú de les administracions públiques.  
  
València, 1 de juny de 2021.- El president del Consell d'Administració de l'Autoritat de Transport Metropolità de València: Arcadi España Garcia.